Britaniyalik Jorj va Dorin jahondagi eng keksa kelin-kuyov bo‘ldi

Britaniyalik 91 yoshli Dorin Laki va 103 yoshli Jorj Kirbi 27 yillik munosabatlarni nikoh bilan mustahkamlab, jahondagi eng keksa kelin-kuyovga aylandi. Bu haqda Business Insider xabar bermoqda.

Marosim 13-iyun, shanba kuni Angliya janubiy sohillaridagi Istborn shahrida bo‘lib o‘tdi.
Marosim arafasida kelin ularning munosabatlari shu vaqtgacha rasmiylashtirilmaganidan hech ham afsusda emasligini ma’lum qildi: “Biz bungacha nikoh haqida o‘ylagmandik, oxir-oqibat turmush qurishga qaror qildik”.
Ikkisining birgalikdagi umumiy yoshi 194 yilga teng bo‘lgan Dorin va Jorj endi nikohlangan bo‘lsa-da, ularning yetti farzandi, 15 nevarasi va yetti evarasi bor.
Bungacha eng keksa kelin-kuyov unvoni fransiyalik juftlikka tegishli edi. Ularning birgalikdagi umumiy yoshi 191 yilga teng edi.